CELEX: 32014D0417
Language: bg
Date: 2014-06-27 00:00:00
Title: 2014/417/ЕС: Решение за изпълнение на Комисията от 27 юни 2014 година относно определени временни защитни мерки във връзка с болестта африканска чума по свинете в Латвия (нотифицирано под номер С(2014) 4536)  Текст от значение за ЕИП

1.7.2014   
            
            
               BG
            
            
               Официален вестник на Европейския съюз
            
            
               L 192/66
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 27 юни 2014 година
   относно определени временни защитни мерки във връзка с болестта африканска чума по свинете в Латвия
   
      
         (нотифицирано под номер С(2014) 4536)
      
   
   (само текстът на латвийски език е автентичен)
   (текст от значение за ЕИП)
   
      (2014/417/ЕС)
   
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Директива 89/662/ЕИО на Съвета от 11 декември 1989 г. относно ветеринарните проверки по отношение на търговията вътре в Общността с оглед доизграждането на вътрешния пазар (1), и по-специално член 9, параграф 3 от нея,
   като взе предвид Директива 90/425/ЕИО на Съвета от 26 юни 1990 г. относно ветеринарните и зоотехническите проверки, приложими при търговията в Общността с определени видове живи животни и продукти с оглед завършване изграждането на вътрешния пазар (2), и по-специално член 10, параграф 3 от нея,
   като има предвид, че:
   
               (1)
            
            
               Африканската чума по свинете е инфекциозна вирусна болест по домашните и дивите свине, която може да окаже сериозно въздействие върху рентабилността на свиневъдството и оттам да има отрицателни последици за търговията в рамките на Съюза и износа към трети държави.
            
         
               (2)
            
            
               При поява на огнище на африканска чума по свинете съществува опасност болестотворният агент да се разпространи в други свиневъдни обекти и сред дивите свине. Вследствие на това той може да се разпространи от една държава членка в друга и в трети държави чрез търговията с живи свине или с продукти от тях.
            
         
               (3)
            
            
               С Директива 2002/60/ЕО на Съвета (3) се въвеждат минимални мерки, които да се прилагат в рамките на Съюза, за борба с африканската чума по свинете. В член 9 от Директива 2002/60/ЕО се предвижда създаването на защитни и надзорни зони при появата на огнища на тази болест, където трябва да се прилагат мерките по членове 10 и 11 от посочената директива.
            
         
               (4)
            
            
               Латвия информира Комисията за актуалната обстановка на нейната територия във връзка с болестта африканска чума по свинете и в съответствие с член 9 от Директива 2002/60/ЕО създаде защитни и надзорни зони, където се прилагат мерките по членове 10 и 11 от посочената директива.
            
         
               (5)
            
            
               За да се предотвратят ненужните затруднения за търговията в рамките на Съюза и да се избегне създаването на необосновани пречки пред търговията с трети държави, е необходимо, в сътрудничество със засегнатата държава членка, да се състави списък на Съюза на ограничителните зони във връзка с болестта африканска чума по свинете в Латвия, които представляват защитните и надзорните зони („ограничителните зони“).
            
         
               (6)
            
            
               Поради тази причина, до провеждането на следващото заседание на Постоянния комитет по хранителната верига и здравето на животните, в приложението към настоящото решение следва да бъдат посочени ограничителните зони в Латвия и да бъде определена продължителността на това разделяне на зони.
            
         
               (7)
            
            
               Настоящото решение предстои да бъде преразгледано на следващото заседание на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Латвия гарантира, че защитните и надзорните зони, създадени съгласно член 9 от Директива 2002/60/ЕО, включват най-малко зоните, посочени в приложението към настоящото решение.
   Член 2
   Настоящото решение се прилага до 31 юли 2014 г.
   Член 3
   Адресат на настоящото решение е Република Латвия.
   
      Съставено в Брюксел на 27 юни 2014 година.
      
         
            За Комисията
         
         Tonio BORG
         
            Член на Комисията
         
      
   
   
      (1)  ОВ L 395, 30.12.1989 г., стр. 13.
   
      (2)  ОВ L 224, 18.8.1990 г., стр. 29.
   
      (3)  Директива 2002/60/ЕО на Съвета от 27 юни 2002 г. за определяне на специфични разпоредби за борба с африканската чума по свинете и за отмяна на Директива 92/119/ЕИО относно болестта на Тешен и африканската чума по свинете (ОВ L 192, 20.7.2002 г., стр. 27).
   
      ПРИЛОЖЕНИЕ
      
                  Зони в Латвия
               
               
                  Ограничителни зони по член 1
               
               
                  Дата, до която се прилага
               
            
                  Защитна зона
               
               
                  Krāslavas novada Robežnieku pagasts, Dagdas novada Asūnes pagasts
               
               
                  31 юли 2014 г.
               
            
                  Надзорна зона
               
               
                  Krāslavas novada Indras, Kalniešu, Skaistas pagasti; Dagdas novada Konstantinovas, Dagdas, Svariņu, Bērziņu un Ķepovas pagasti; Dagdas pilsēta
               
               
                  31 юли 2014 г.